|  |  |  |
| --- | --- | --- |
|  |  |  |
| **ΠΡΑΚΤΙΚΗ AΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ AK. ΕΤΩΝ 2022-2023 & 2023-2024** |
| **ΤΜΗΜΑ ……ΑΕΙΦΟΡΙΚΗΣ ΓΕΩΡΓΙΑΣ\* (πρώην Μηχανικών Περιβάλλοντος)………….** |
| **Επιστημονικά Υπεύθυνη:** | *…MΑΡΙΑ ΑΝΤΩΝΟΠΟΥΛΟΥ……………………..* |
| **Email:** | *……mantonop@upatras.gr……………..* |  |
|  |  | **………21…… Mαρτίου 2024** |

**2η ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2022-2023 & 2023-2024» με κωδικό MIS 6004520, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού **25 φοιτήτριες/ές** θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με τα γνωστικά αντικείμενα του Προγράμματος Σπουδών Μηχανικών Περιβάλλοντος σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε **…2….. συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | ……1/7/2024………….. |
| **Ημερομηνία λήξης περιόδου Πρακτικής Άσκησης:** | ……31/8/2024………….. |

Προβλέπεται μηνιαία αμοιβή 280€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές/φοιτήτριες δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α' και β' βαθμό συγγένειας*.***

Η προθεσμία υποβολής αιτήσεων συμμετοχής είναι από: **……21/3/2024……. έως …και…5/4/2024…και ώρα 11:00 π.μ.…. (Εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Αειφορικής Γεωργίας (πρώην Μηχανικών Περιβάλλοντος) αποτελείται από τους κάτωθι:

1. Μαρία Αντωνοπούλου, Επικ. Καθηγήτρια (Επιστημονικά Υπεύθυνη) (Πρόεδρος)
2. Γεωργία Αντωνοπούλου Αναπλ. Καθηγήτρια (Γραμματέας)
3. Αθανασία Τεκερλεκοπούλου, Αναπλ. Καθηγήτρια (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **…21/3/2024………..** | Δημοσιοποίηση πρόσκλησης |
| **…5/4/2024…....** | Λήξη προθεσμίας υποβολής αίτησης συμμετοχής |
| **…9/4/2024………..** | Δημοσιοποίηση των επιλεχθέντων φοιτητριών/ών |
| **…1/7/2024…………** | Έναρξη Περιόδου Προγράμματος Πρακτικής Άσκησης |
| **…31/8/2024…………** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος (secrsa@upatras.gr) :

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ\_ΤΕΥ\_Πρακτική\_2023\_2024.pdf» στην ιστοσελίδα του Τμήματος: …<http://www.env.upatras.gr/>
2. **Πιστοποιητικό Αναλυτικής Βαθμολογίας (Εκδίδεται εσωτερικά από τη Γραμματεία).**

**ΚΡΙΤΗΡΙΑ ΕΠΙΛΟΓΗΣ**

Η Πρακτική Άσκηση έχει θεσμοθετηθεί ως ένα μάθημα επιλογής εαρινού εξαμήνου στο Πρόγραμμα Σπουδών του Τμήματος. **Δικαίωμα υποβολής αίτησης** έχουν όλοι οι φοιτητές/τριες που σύμφωνα με το Πρόγραμμα Σπουδών Μηχανικών Περιβάλλοντος έχουν τη δυνατότητα δήλωσης μαθημάτων επιλογής και βρίσκονται στο 6ο εξάμηνο σπουδών και πάνω.

Οι αιτούντες φοιτητές/ριες κατατάσσονται κατά φθίνουσα σειρά σύμφωνα με τον αριθμό που προκύπτει από τα παρακάτω 3 κριτήρια ως εξής *(θα υπολογισθεί από την Ομάδα του Ψηφιακού Άλματος χρησιμοποιώντας στοιχεία του πληροφοριακού συστήματος “Ψηφιακό Άλμα”)*:

**Σειρά κατάταξης = α\*β/γ**

Όπου: α) Ο αριθμός των μαθημάτων στα οποία έχει εξετασθεί επιτυχώς ο/η φοιτητής/ρια. β) Ο μέσος όρος βαθμολογίας του/της φοιτητή/ριας. γ) Το έτος σπουδών του/της φοιτητή/ριας.

Σε περίπτωση φοιτητών/ριών με σοβαρές παθήσεις ή ΑΜΕΑ δεν ισχύει η παραπάνω μοριοδότηση και προηγούνται στην επιλογή.

Σε περίπτωση ισοβαθμίας υπερτερεί το κριτήριο του μέσου όρου βαθμολογίας.

**ΕΝΣΤΑΣΕΙΣ**

Τυχόν ενστάσεις θα μπορούν να κατατεθούν εντός πέντε ημερών από την επομένη της ανάρτησης των προσωρινών αποτελεσμάτων *(στον* [*ιστότοπο του Γραφείου Πρακτικής Άσκησης του Παν. Πατρών*](https://praktiki.upatras.gr/news-blog/prokirikseis-panepistimiou-patrwn/) *και στην ιστοσελίδα του Τμήματος* [*http://www.env.upatras.gr/*](http://www.env.upatras.gr/) *)*, ηλεκτρονικά στη Γραμματεία του Τμήματος (secrsa@upatras.gr). Οι ενστάσεις λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής Άσκησης, η οποία έχει ορισθεί από το Τμήμα Αειφορικής Γεωργίας.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Μαρία Αντωνοπούλου
Επιστημονικά Υπεύθυνη της Πρακτικής Άσκησης**του Τμήματος **ΑΕΙΦΟΡΙΚΗΣ ΓΕΩΡΓΙΑΣ (πρώην Μηχανικών Περιβάλλοντος)**

**Η παρούσα προκήρυξη θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος: <http://www.env.upatras.gr/>
* και θα τοιχοκολληθεί στη Γραμματεία του Τμήματος

\* Συγχώνευση με το άρθρο 2 παρ. 3 περίπτωση α) του Π.Δ. 52/2022 ΦΕΚ 131/Α/7.7.2022 του Τμήματος Μηχανικών Περιβάλλοντος της Πολυτεχνικής Σχολής του Πανεπιστημίου Πατρών, με το ιδρυόμενο με το άρθρο 1 Τμήμα Αειφορικής Γεωργίας της Σχολής Γεωπονικών Επιστημών με έδρα το Αγρίνιο.